Úrad vlády SR						 Na rokovanie vlády SR
Sekcia hospodárskej politiky					 dňa  13.2.2002
									 k číslu: 1006/2002
									 k bodu: 11

Stanovisko

k návrhu Štatútu Intervenčnej poľnohospodárskej agentúry SR

	Materiál predkladá minister pôdohospodárstva na základe zákona NR SR č. 491 z 18.10.2001 o organizovaní trhu s vybranými poľnohospodárskymi výrobkami.

	V zmysle § 2 ods. 4 cit. zákona sa predkladá vláde SR na schválenie predmetný návrh štatútu, v ktorom sa v nadväznosti na ustanovenia zákona ustanovujú podrobnosti o činnosti a organizačnej štruktúre agentúry, kompatibilne so súbežne prerokúvaným Návrhom  výrobkov podliehajúcich organizovaniu a podpore trhu  a Návrhom zásad organizovania a podpory trhu s vybranými poľnohospodárskymi výrobkami v roku 2002. 

Prílohou štatútu je organizačný poriadok agentúry. Nosnými odbornými útvarmi agentúry sú odbory pre reguláciu trhu s rastlinnými komoditami, pre reguláciu trhu so živočíšnymi komoditami a Slovenská agrárna marketingová organizácia.

V predloženom novom znení materiálu sa vo vyhodnotení pripomienkového konania uvádza akceptovanie vznesených pripomienok.

Intervenčná poľnohospodárska agentúra SR nahradzuje v predvstupovom období SR do EÚ zrušený Štátny fond trhovej regulácie. Patrí do rozpočtovej kapitoly MP SR. V žiadúcej miere aproximuje pôsobenie analogických organizácií na reguláciu agropotravinárskeho trhu v krajinách EÚ.

Odporúčame vláde SR schváliť navrhnuté uznesenie vlády.

Bratislava 11.2.2002